
din Gubernia Cherson (Rusia). 


In vara anului 1882, in călătoria ce am 
făcut la Muntele Athos, oprindu-mé la mo- 
năstirea rusească Sf. Panteleimon, insofit fi- 
ind de părintele David, shimonah din schitul 
român Prodrom, am făcut cunoștință cu mai 
multi călugări din acea monăstire. Auzind a- 
cestia că sunt romăn, incepură a vorbi cu 
mine romaneste, şi intrebăndu-i cum se face 
de ştiu această limbă, ei mi-au respuns că 
sunt din Rusia de dincolo de Nistru, din gu- 
bernia Cherson, unde se află multe sate locuite 
de Moldoveni *) ; aceste spuse a călugărilor 
si cu cele ce cetisem prin cronicari despre 


*) Sub numire de „Moldovan“ inteleg Rominii din acele 
parti, pe Românul in genre, care denumire nu o cu- 
nose, sau nu o intrebuinteaza. 

Moldovenii ce se asezase peste Nistru, trezi 
in mine o vie dorință de a-i vede si a-i cer- 
ceta; mai cu samă că mulți cred că Nistru 
este marginea cea de pe urmă, pănă unde se 
intind Românii, inspre resărit. 

Asa in ziua de 16 [ulie anul 1883, pe la 
4 oare după amiazi mam pornit din lași, și 
trecend Prutul, după vre-o căteva vare de 
drum, am ajuns la Chisineu, unde m'am o- 
prit vre-o două zile. In acest oras, pintre zi- 
dirile mai insemnate, se observa biserica ca- 
tedrală „Soborul“, Seminarul, Sala Clubului, 
in care se dau concertele Societăţii filarmoni- 
ce, unde incap peste 1200 persoane, şi altele. 

Vrednic de văzut este si museul particular 
de antichităţi al conationalului nostru D. I. C. 
Suruceanu ; el cuprinde o colectiune bogată, 
de obiecte antice foarte rare, dintre care u- 
nele bucăți nu le posed decât puține musee 
din Europa; mii de monezi de aur, argint 
si aramă, nenumérate vase de lut, urne, la- 
crimatorie, lampe, statuete, figuri grece si ro- 
mane, și diferite alte obiecte ale altor nati- 
uni, din timpurile cele mai vechi; un număr 
foarte insemnat le-a descoperit in săpăturile 
făcute in mormintele Achermanului, in părțile 
Crimului şi in alte locuri din Rusia. 

După ce am esaminat acest museu de mult 
pret, d-nul Suruceanu, neobositul archeolog, 
care şi-a sacrificat toată viata si avutul seu 
pentru a aduna această rară colectiune, m'a 
rugat de-am subscris intrun registru, spre a- 
mintire, că am vizitat museul seu. 

După aceea plecai spre Odessa, oprindu-me 
putin in Bender, numit in vremile vechi de 
Romani si Tighina, insemnat prin cetatea și 
intăriturile sale. Este știut că acolo stătu a- 
dăpostit Carol XII, regele Suediei, după bă- 
bătălia de la Pultava. 

In ziua de 20 Iulie, pe la 8 oare de di- 
mincaţă am ajuns in Odessa. Acest oraş la 
inceput nu era decit un sat tătăresc, si pe 
locul unde astăzi se intinde bulevardul se află 
o cetăţue turcească, Hadgi-bei, care in 14 
Septembre 1789 fu luată de Ruși, sub gene- 
ralul de Ribas. In 1796, Ecaterina II, dădu 
acelui loc numele de Odessa, după vechia co- 
lonie greacă Odessos, care se află in apropi- 
ere. In 1803, impăratul Alexandru I numi 
gubernator pe ducele Richelieu, care în timpul 
primei revolutiuni franceze fugise in Rusia; 
acesta contribui asa de mult la inflorirea si 
infrumusetarea Odessei, incăt spre amintire 

orașul i-a ridicat o statue pe malul mării, 
ling bulevard. 

Din vechime, in acest oraş erau multi Greci, 
Turci si Moldoveni, ceea ce făcu, că si pănă 
astăzi o parte a Odessei să se numească, „Ma- 
halaoa Moldovancă. 

Odessa este un oraș foarte industrial, po- 
sedănd nenumerate fabrici, dintre care una din 
cele mai insemnate este fabrica de pianuri a 
d-lui Carl Haas. Vizitind această fabrică, 
proprietarul ei mi-a spus că tatăl sen, care si 
el se numea tot Carl Haas, a fost cel intăiu 
fabricant de pianuri in Iasi, lucrănd de la 
1813—1821, cînd din causa eteriei sa re- 
tras la Chisineu si apoi la Odessa, unde a 
urmat fabricarea pianurilor. Instrumentele lu- 
erate de el in Iasi, erau renumite, a văndut 
multe in Chigineu si Odessa. Insumi am văzut 
condica bătrănului Haas, încă de pe cănd avea 
fabrica, sa de pianuri in Iaşi, asemine am vézut 
şi pianuri din timpul acela; sunt lungi, au 
numai cinci octave si jumătate, unul care e 
bine păstrat, are șase octave şi jumătate, a- 
vând tastele cele albe de fildiș, ear cele negre 
de baga. 

Din Odessa m am pornit in ziua de 5 August, 
cu drumul de fer pănă la stația Văgoda, in 

apropiere de satul rusesc cu acelaș nume; 
acolo am căutat să-mi găsesc o trăsură cu 
care să mă duc cit mai curind, in satele mol- 
dovenesti, care, după spusa călugărilor din 
muntele Athos, trebueau să se afle in apro- 
piere. 

După vre-o trei oare şi jumătate de drum, 
inapoi spre Nistru, pe o căldură ne spusă și 
pe o colbărie ne mai pomenită, ajunsei in sa- 
tul Tasca; el are o intindere foarte mare, e 
așezat pe şes, și numeră peste 1200 case. In 
mijlocul lui se află biserica, zidită după sis- 
temul obicinuit rusesc, cu două turnuri, unul, 
are formează cupola, zugrăvit cu verde si 
altul mai nalt si mai ingust, care se află chiar 
deasupra, intrării in biserică si in care se gă- 
sese clopotele fără toacă. căci aceasta lipsește 
la Ruși. 

Acolo am făcut cunoştinţă cu invăţătorul 
Ivan Gavril Harcusenco, moldovan din Basa- 
rabia, care cu cea mai mare plăcere n'a luat 
la el in gazdă, ospătindu-me si poftindu-me 
să bem impreună ciaiu, băutură, care in sa- 
tele moldovenești, in opunere cu obiceiurile 
rusești, se dă numai in casele celor mai de 
samă din sat. | 

A doua zi am fost la diregătorie de mi-am 

vizat pasportul de cătră starostele satului, (lo- 
cotiitor de Primar), apoi ne-am dus impreună, 
la Starşina (Primar), la Ureadnic (politaiul 
satului) si la Popeciteliul scoalei (epitrop sco- 
lar), precum si pela mai multi locuitori frun- 
taşi din sat; toți mă primiră foarte bine, au- 
zind că si eu sunt „moldovan“ si hristian ca 
si ei. Mai mulţi insă, indoindu-se despre or- 
todoxia mea, m’au pus de-am facut semnul cru- 
cii; după ce indeplinii aceasta, toţi imi ară- 
tară cea mai mare dragoste, intrând eu pe de- 
plin in inima, lor. 

Seara după ce sau întors oamenii de la 
munca câmpului, aflind că au venit în satul 
lor, un om din Moldova cu scripca, au tăbă- 
vit toţi pe mine, ridicăndu-me pe sus, ca se 
vin cu ei la han, să le cânt, căci, Doamne 
de mult n'a mai venit prin satul nostru lău- 
tari să ne cănte si să ne mai înveselească, 
spuneau ei; eu atunci le-am făcut cheful, si 
luănd scripca mam dus cu ei la han, unde 
era și crăşma satului; nu trecu mult si începură 
a veni oamenii din toate părțile in cit se wm- 
plu crășma, apoi am prinsale cinta doina și 
alte căntece de jale, ca de la noi, care foarte 
le-au plăcut, si întoreând-o după aceia pe 
căntece vesele de joc, hori, de briu, bătute 

si altele, gloata sainveselit făcănd chef mare, 
şi se intemee joc strasnic cu fetele si flecăii 
care se adunaseră acolo. 

Intratau in joc apoi si nevestele, si jucau 
si ele de se prăpădeau: în timpul acela oa- 
meni tot năvăleau in han, in căt dantul na 
mai încăput acolo, si atunci gloata toată au 
eşit afară in curtea hanului. unde a urmat 
inainte a juca de se prabusea pămîntul. A- 
colo zis-am eu din scripe’, pănă după căn- 
tatul cucosilor, mai se lumina de ziuă; după 
aceia gloata ma cinstit si pe mine cu ra- 
chiu, ospătăndu-mă cu inbelsugare, si ma 
şi arvonit pentru a doua seară se vin să le 
cănt din nou, apoi mulțimea veselă, sa im- 
prastiet unii pe la casele lor. ear alții au a- 
pucat dea dreptul la munca cămpului. 

A doa zi, seara, mam dus earasi la acelaş 
han, cu scripea, după vorba ce o avusesen, si 
earăși sa făcut joc straşnic. ca si in noaptea 
trecută, şi drept mulțemită cari de cari se in- 
grămădea să-mi dee de băut şi de mâncat. 

In tot timpul căt am petrecut in sat, am 
tot stat la vorbă cu batrinii, intrebandui des- 
pre datinile și obiceiurile ce sunt la ei in di- 
ferite împrejurări ale vieţii lor. 

Apoi in părerea de reu a tuturor locuito- 

rilor, wam despărțit de ei, si luăndu-mi în- 
tro mănă seripca pe care am avuto in toată 
călătoria mea, si in ceelaltă o boccea, cu cele 
necesare de drum, mam suit in căruța postei 
satului si am pornit mai departe. 

Nu mult după aceia am ajuns in satul Zro- 
itea, care are de asemene peste 1200 case. 
Acolo am poposit la invățătorul Feodor Emi- 
lianovici Efimov si am făcut cunoștință si cu 
polcovnicul in retragere, Stanislav Petrovici 
Bartagevici, care se indeletniceste cu agricul- 
tura; cu el am vorbit mult despre romanii 
de pe acolo, si lămuririle ce mi-a dat, mi-au 
fost de folos. In acest sat încă am fost bine 
primit si găzduit, și în doue nopţi de a rin- 
dul am cântat din seripcă la han, unde mul- 
timea s'a inveselit foarte, intemeindu-se si acolo 
joc stagnic ca şi. in Jasca, dindu'mi gloata de 
beut si de măncat din belşug, drept multemiti. 

Apoi după ce şi acolo am stat la vorbă cu 
unii si cu alții, cercetindwi despre datinile si 
obiceiurile locuitorilor, mam pornit tot cu că- 
ruta poștei satului mai departe si am ajuns 
in satul Grădiniţa. 

Acest sat este aşezat pe malul lacului Cu- 
clurgan; are peste 800 case, cu o positiune 
prea frumoasă; de cealaltă parte a lacului se 

vede satul Sevărtaica, locuit in cea mai mare 
parte de Moldoveni. 

De acolo apoi am plecat la satul Beleaoca, 
care are peste 100 case; in apropiere se afla 
„Voda provod“, o zidire colosală, in care, 
prin puterea aburului se ridică apa din Nistru, 
si pe uluce de tuci merge, in depărtare de 45 
vérste, de alimentează Odessa. Apoi trecui in 
satul Caialiia, așezat pe malul Nistrului. 

Cutrierănd gi alte sate moldoveneşti, în care 
am fost bine primit si găzduit de locuitori, 
înveselindui cu scripca, mam dus apoi in oră- 
şelul Ovidiopol, cunoscut in acele parti sub 
numele de Hadgi-deré si acărui nume amin- 
teste, după unii, exilul poetului latin Ovidiu. 


H. 


Toate aceste sate, pe care le-am vézut, au 
uu caracter romanesc destul de bine păstrat, 
fiind marea majoritate a populatiunei de origji- 
ne romănă. Afară de acele descrise, mai enu- 
merăm : Maléesti, Floarea, Tei, Coşarca, Slo- 
bozia, Buturu, Perperita, Goiana, Siclia, Co- 
rotna, Cioburceni, Speia, Caragaci, Taslie, Do- 
roteaia, Voznisensca pe riul Bug, si alăturea 
Moldavea, Cantacuzinovea si alte multe, care 

sunt mari si bogate, avénd după cum am ve- 
zut, unele din ele peste 1200 case. 

Se mai află un numer foarte insemnat de 
Romani şi in oraşele de peste Nistru, ca ele- 
ment important al populatiunii, astfel in: Ti- 
raspol, Grigoriopol, Dubasari, Ocna, Pavlovka, 
Anania si altele. 

Sate moldoveneşti se mai află încă foarte 
multe si in gubernia Podolsc, in care aseme- 
ne elementul predominant a populatiunii este 
românesc ; nu mai putin se găseste si in o- 
rașele acelei gubernii o importantă populati- 
une romănească. 

Această populatiune romana, aşezată de cea- 
laltă parte a malului sting al Nistrului, in a- 
ceste doue gubernii, trebue deosebită de co- 
loniile de Romani, care se află in alte părți 
ale Rusiei, si acăror origine este mai apro- 
piată. Asemenea colonii se găsesc in vecină- 
tate de Elisabetgrad, unde satele, pe lăngă 
numele lor se mai numesc încă si roata *) I, 
roata II, roata III, şi asa mai departe, pănă 
la roata XII; tot astfel se mai află Romani 
imprastieti prin Crimea chiar pănă prin Caucaz. 


*( Numirea roată au remas de la miliție. Regimentele 
eliberate, sau voatele, au intemeiat acele sate. 

Sar pare că așezările Românilor in aceste 
parti, şi cu deosebire acele din gubernia Po- 
dolse, isi au originea, de pe timpul lui Duca- 
Vodă in a treia a sa Domnie, la anul 7187 
(1679); căci acest Domn, după cum ne spu- 
ne cronicarul Neculai Costin*), primise de la 
imperăţia turcească „şi hatmania la Ucraina, 
dăndu-i si buzdugan acei ţări“. De unde apoi, 
el se intitula: Focnogap semal Moagagckoi i gemai 
OKpaitcko, 

Mai adaugă cronicarul ; „Și tot intr acest an 
„au mers Duca Vodă la Nemirova cu Doamna 
„Să $l cu ginere-seu, si cu multe gloate, și 
„mergend, apoi intorcendu-se pela Soroca au 
„tăcut case domnești, cu beciuri de peatră la 
„Dgunauca, improtiva Sorocii peste Nistru, 
„Şi alte case la Peștere lăngă Buh, aproape 
„de Nemirova; eară la Nemirova au inceput 
„a-și face stupi, vaci, oi, pluguri de boi pe 
„la toate tărgurile, pe de ceea parte de Nistru, 
„dară velnita de holircă, de bere si de altele, 
„cumpera miere si domnească ce era şi ducea 
„la Ucraina de făcea mieduri de vindea. si 
„ori că avea in gănd să se mute acolo, cum 
„Si era cuvânt intre oamenii lui, cum să pă- 


+)  Cogălniceanu, letopisitile. Iași, 1852, tom. 11, p. 24. 

răsească Moldova si să se mute cu toată 
casa lui, la Ucraina, si de acolo să tragă la 
„Moscu.“ 

Cronicarul Neculai Muste *) dă altă versiune 
asupra acestei stămutări a Romänilor din 
Moldova, peste Nistru. In loc de-a o atribui 
unei colonisări a acelor părți de cătră Duca- 
Vodă, după cum spune Neculai Costin, el dă 
ca pricină acelei strămutări, fuga Românilor 
peste Nistru, din causa jafurilor lui Duca- 
Vodă. El spune: „După ce au venit Duca- 
„Vodă la Iaşi, indată eară au inceput a sili 
„pe boeri si pe toată tara, si a asupri cu 
„dăjdii; si fugea oamenii la Ucraina peste 
„Nistru, şi nici zlotaşii nu putea să-i opească 
„ȘI zicea oamenii atunce, că luca-Vodă a- 
„vea gănd să lase Moldova, şi să meargă să 
„se aşeze la Ucraina; si acest lucru era de 
„crezut, că făcuse și curți Duca-Vodă, in Ta- 
„Cănăuca peste Nistru, si in satul Pecera, pe 
„malul Buhului.* 

Noi credem totus, fără a afirma, că aşezarea 
Romănilor peste Nistru trebue să fie mult mai 
veche, de vreme ce aflăm doué nume ce se 
intălnesc si astăzi la două localități romanesti 


*) Loc. cit. tom III, pag. 23. 

de dincolo de Nistru, anume satul numit de 
Romani Caialiia si lacul numit de ei Cuciur- 
gan, încă in harta Moldovei, făcută de Rei- 
cheirsdorf, la anul 1541. *) 

Această intindere a populatiunii romănești 
atât de departe spre răsărit, peste vechia mar- 
zine a Moldovei, Nistrul, arată căt de spor- 
nică a fost lăţirea Romănilor, ce sau coborit 
din munții Transilvaniei cătră șesul oriental 
al Furopei, si cea mai vie dovadă despre uni- 
tatea neamului Romănilor din gubernia Cherson 
şi Podoise, cu acei din Moldova și din Mara- 
mures, ne-o dovedeşte identitatea aproape ab- 
solută a tuturor elementelor de căpetenie, care 
alcituesc pe un popor. limba, credinţa, obi- 
ceiuri, naravuri, căntece şi altele, asupra că- 
rora reproduc mai jos observatiunile ce le-am 
putut face in scurta mea călătorie. 

Casele din aceste sate, sunt făcute, cea mai 
mare parte, de ciamur şi acoperite cu stuh. 
ca şi a locuitorilor din Basarabia, au prispe 
de jur-imprejur, ferestrele lor sunt, cea mai 


*) Vezi Papiu llarian, Tesaur de monumente istorice. 
Bucuresti 1862. tom IIT, pag. 122. 

mare parte, impodubite pe dinafară cu brău 
de puchitei, ros, galbăn, negru si alte colori. 

Impărțirea lor dinlăuntru samănă cu acea 
a caselor sătenilor nostri, adică v tindă, avénd 
si de-o parte si de alta cite o odae, in cea 
din dreapta se află un cuptor vapsit cu humă. 
si impestritat de jur-imprejur cu diferite co- 
lori, care la caz de trebuință, serveşte de 
pat; tot aici se mai află, cum intri in stinga, 
un pat lat, pe căpătăiul căruia stă o ladă 
care cuprinde pănzării de-ale gospodăriei, ear 
pe densa mai multe lăicere şi perne: de 
jur-imprejurul odăei sunt lavite inguste, a- 
cuperite cu scvarte, toluri sau lăicere. Pe 
erindeiul odšei stau atărnate mănunchiuri de 
tori, văzdoage si busuioc, pe paretii de la 
răsărit icoanele, impodobite cu tiori. In odaea 
din stinga, la mulţi locuitori stau stativile de 
tesut pănză. 

In genere aspectul caselor e frumos, paretii 
varuifi, ograda curată si incunjurată cu gard, 
având. cele mai multe din ele, căte-un zemnic, 
pentru păstrarea vinului si a verdeturilor, so- 
proane pentru vite, cotete, poiete si altele. 

Locuitorii sunt buni gospodari si foarte mun- 
citori, indeletnicirea lor de căpetenie este plu- 
găria ; in ceea ce priveşte starea lor materială, 

ei stau foarte bine : mai fiecare locuitor are im- 
prejurul casei sale grădină cu pomi roditori şi 
sămănături de tot soiul de verdeturi, indestule 
pentru hrana casei; o căruță si doi cai, si alte 
vite; cei mai fruntaşi au căte două, trei pă- 
rechi de cai, mai multe părechi de boi, vaci, 
oi, păseri, pluguri si alte multe unelte, pentru 
0 gospodărie intreagă. 

Pemeile deşi bune gospodine, lucrează pă- 
mentul ca si barbatii. 

Oamenii peste tot sunt frumoși, trăsăturile 
feţei regulate, la trup nu pre mari, părul ca- 
pului mai mult negru şi tufos, traiul cel aspru 
al vieții i-au facut chiloşi si tari. 

Portul national romănesc putem zice că s'a 
perdut cu totul, atăt la bărbaţi cât si la fe- 
mei; locuitorii sunt imbracati parte ca Ruşii, 
parte ca Bulgarii; din imbrăcămintea naţională 
a remas pălăria impodobitaé cu văzdoage, ce o 
poartă flăcăii ce au să se insoare. 

La unele femei și fete se vede cămeșa cu- 
sută cu desemnuri de diferite colori, ea insă 
nu are caracterul altitilor cămeșelor noastre, 
ci unul malorosian. Multe femei bătrâne poartă 
pe cap un fes alb*) de pănză, deasupra că- 


*) In timpurile vechi eucoanele noastre purtau fesuri 
albe și deasupra, lor testemeluri de Țarigrad, impo- 
2 

ruia se pune un colac de peteci, şi peste a- 
cesta un testemel, incăt acopere fesul de nu 
se mai vede. Duminicile şi serbatorile, ele pun 
pe cap stergar alb. Unele se leagă pe sub 
fălci cu „bente“, niste bande inguste de pănză 
albă, pe care sunt cusuti bumbi mici albi de 
cămeşă, sau niște mărgele albe. 

In genere, locuitorii sunt foarte evlavioşi. 
In toate satele, bisericile sunt mari, frumoase 
şi bine intretinute, slujindu-se, bine inteles, 
in limba rusească. Preoţii indeobste stau bine, 
avend case indămănatice si spatioase. Şcolile 
sunt bine intretinute si populate, in ele se 
predau in limba rusascš de la luna Octombre 
pănă la Main. 

Convorbind eu mai multi bătrâni despre 
vechimea acestor sate, ei mi-au spus că nu 
ştiu decănd sor fi aflănd prin acele locuri, 
dar că ei au apucat povestindu-se, că din neam 
in neam, au fost locuite totdeauna de Moldo- 
veni; apoi cercetând mai departe, credințele, 
datinele și naravurilor lor, le-am găsit fără nici 

dobite cu bibiluri. Mulţi din bétrani işi mai aduc a- 


minte încă despre aceasta. (Vezi si Alecsandri. „Po- 
esii populare“. Bucureşti 1866, pag. 268). 

o deosebire de credinta locuitorilor din Mol- 
dova; aceleaşi obiceiuri la nunți: peţitorii, 
vornicei, conacarii, oratiile, ertăciunea, 8 
pe capul miresei, cântecul „Taci mireasă nu 
mai plânge“, masa mare, darea cu pustele si 
altele; la inmormentări : ducerea mortului Ja 
groapă cu bocete, de cătră femei bocitoare, 
aruncarea cu farina peste mormânt, când se 
zice: „să-i fie farina ușoară“ şi altele; la anul 
nou: colinda cu pluguşorul ; la crăciun: colinda 
cu florile dalbe, cu Ler-Doamne si altele. Cre- 
dinta in strigoi, in descăntice, in vrăji și far- 
mece, si altele; povești cn balauri, cu smei, 
cu lei-paralei, cu feti-frumosi cu părul de aur 
etc; căntece, care incep cu „frunză verde“, 
aceleaşi jocuri; hora pe care ei o numesc si 
„de dant“, de brău, corabiasca, ete. 

Pana şi in sistemul măsurilor, ei şi-au păs- 
trat incă cuvântul de ocd. 

Această asămănare intre poporul român, din 
părțile de dincolo de Nistru si acel din Mol- 
dova, se mai vede si in limba pe care o vor- 
biesc si care infăţoşează toate caracterele fe- 
lului de vorbire a Moldovenilor, asa d. e.: ei 
nu pronunță cuvintele cerc, cinci, cine, ci mai 
a lene, ca și Moldovenii, precum: xerc, sinci, 
şine; asemene pe v, inaintede û si e, Čl pro- 

nunti ca ji, asa: vițel, vila, vin, priveşte, de- 
vine la ei jitel, jita, jin, prijeste. F inainte 
de e sau i, devine 7 precum: her, hin, hiere, 
hiertură. La plural schimbă pe p inainte de 
û, in chi, precum luchi. pochi, cochii, etc; pe 
n initial 61 moaie, ca in sunetul italian gn, 
asa ei zic: gnitropolie, gniere, gnire, in loc 
de mitropolie, miere, mireetc.; ear pe b ing, 
aşa: ghine, ghir, ghirueşte ete., deasemine lo- 
cufiuni particulare Moldovenilor, precum: m'oiu 
duce-mé, vin incoa, măi Ghio, (Gheorghe) ete. 

Dăm aci mai multe căntece populare, ce 
le-am adunat prin acele locuri; ele au o ase- 
mănare foarte mare cu ale noastre. 

Multe din căntecele si poveştile spuse de 
locuitorul Pusca şi femeea lui Ion Pojar din 
satul lasca, aveau asa de mare potrivire cu 
căntecele noastre, incăt m’a pus in mirare, si 
intrebăndu-i, dacă nu cumva au fost vreodată 
pe la noi prin ţară, mi-au respuns că, ei nici- 
odată n'au trecut macar Nistru in Basarabia, 
dar că așa le-au auzit si ei de la părinţii 
lor, căntăndu-se şi povestindu-se. 

A da la lumină toate căntecele ce le-am 
adunat, credem că ar fide prisos, fiindcă n'am 
face alta, decât să dăm acele ce sunt astăzi 
publicate ; deaceea, vom mărgini colectiunea 


P فة ق ق‎ ib 

noastră, la reproducerea cătorva din cele mai 
caracteristice. 

Nationalitatea curată a neamului romănesc 
deacolo, chiar dacă a perdut ceva in părţile 
esterioare ale portului și gătelei. n'a fost ata- 
cată intru nimica in esența ei. Această păs- 
trare a elementului romănesc rezletitlao de- 
părtare asa de mare de corpul viu al nati- 
unii, si in sinul unor neamuri atăt de deo- 
sebite, in mijlocul cărora trăesc, se esplică 
numai prin greutatea cu care Romănii se in- 
cuseresc cu neamuri străine. Foarte rar isi 
dă un romăn fata lui după unul de alt neam, 
fie chiar şi ortodox; se vede încă păstrată 
ca prin instinct acea măndrie romană, care a 
fost scutul nostru de apărare, cel mai puter- 
nic, incontra influintelor străine. 


N: 


CÂNTECE POPULARE. 


PLUGUSORUL. 


Aho! Aho! Plugușorul moșului 
Cu doisprezece boi, 

Boi bourei 

La coadă codalbei, 

La ii primei; 

La boii de la roate 
Coarnele imbelciugate, 
La boii de la progon 
Coarnele de odgon, 

La boi dinainte 
Coarnele măluite (boite). 
Păziţi cu sămența 

Că fărimă boii brazdita, 
Paziti cu colacul 

Că fărimă boii pragul, 
Mai manat baeti, hai! hai! 


Badea după ce sa hodinit 
Pluguşorul Va pornit, 

Pe dealul Gararăului. 

Pe valea Farafinului, 

Pe pământ la loc curat 

Să fie fetelor drag de umblat, 
Mai mănaţi băeţi, hai! hai! 


Badita tot ara, 

Lelita boronea. 

Apoi badea sămăna 

Şi grău mândru răsărea 
Badei bine că-i părea, 

Mai manati baeti, hai! hai! 


Cănd la luna, la septemână, 
La vremea cea bună 

Sa dus badea de-a privit 
Grăul dacă-i răsărit, 

Lia găsit copt 

51 rescopt. 

Atunci tare sa spăimăntat 

Ca grăul sa scuturat, 

Si a casă a alergat, 

Un cal graur a luat, 

Pe densul sa aruncat 

La terg la Lisaveta a plecat, 
Si el a cumpărat 

Mai multe secerele 

Cu zimtii de agirele, 

Ia mai mănaţi băeţi, hai! hai! 


Si o clacă a facut 

Cum nu sa mai vezut, 
Tot de fete şi neveste 
De cele tinerele, 

Cu drag priveai la ele; 
Ele secera, 

Dumnezeu le ajuta, 

Mai mănaţi măi, hai! hai! 


S’apoi badea sa apucat 
Grau in clăi de la carat, 
Şi a scos douesprezece epe 
Tot sirepe, 

Cu copitele triera, 

Cu urechile vent trăgea 

Si cănd strănuta 

Grăul se véntura, 
Ta mai manati măi, hai! hai! 


Şi a incăreat badea, douesprezece cară 
In pohoară, 

Si s'a dus la Nistru la moară, 
Da moara. vézénd atâtea cară, 
Sta şi se uita 

Şi să spăimănta, 

Şo pus coada pe spinare 

Şo rupto la fuga mare : 

Da morarul dracului 
Merticarul satului 

Și el bun de cap. 

In moară a intrat 

Şi-a făcut cioc, boc, 

Și-a dat moara la loc, 

Și a măcinat un sac 

Și a făcut un colac, 

Si a măcinat doi saci 

Si a făcut doi colaci, 

la mai manati măi, hai! hai! 


Leliţa a intrat in camara 
Și a luat o sită de năgară 
Și i-a părut că e prea rară, 


Si 
Si 
Si 
Si 


a intrat in casă 

a luat una de matasă, 
a mai cernut un sac 
a mai făcut un colac, 
a mai cernut doi saci, 
a mai făcut doi colaci 


Ca pentru de noi, 


la 


mai manati mai, hai! hai! 


Noi tot vam mai ura, 

Dar ne temem c’om insera, 

Decât la bordeele d-voastră, 
Mai bine la curţile noastre 
Cu stuh acoperite, 

Cu lut lipite. 

Dati-ne căte-o capeică 

Să ne cumpărăm căte-o opincă. 
La mulţi ani fericiţi 

Să dea Dumnezeu să trăiţi ! 


Să 


COLINDA 


Sculati, sculati mari boeri 


Florile dalbe, 
mfloriţi ca meri, ca peri 
Florile dalbe ; 


Noi umblăm si colindim 
Florile dalbe, 

Pe Dumnezeu él purtăm 
Florile dalbe 

Mititel şi 'nfășeţel 
Florile dalbe, 

Cu taşă dalbă de matasă 
Florile dalbe, 

Cusutură, tot aleasă, 
Florile dalbe, 

Cu scutic de ucenic 
Florile dalbe, 

Cu chitie de cutnie 
Florile dalbe ; 

Că pe ceriu s'a arătat 
Florile dalbe 

Un semn mare minunat 
Florile dalbe, 

Menindu-l de impărat 
Florile dalbe ; 

Noi urăm ca să trăiţi 
Florile dalbe 

Intru multi ani fericiţi 
Florile dalbe, 

Ca pomii să ‘nfloriti 
Florile dalbe, 
Sajungeți să "mbătrăniţi 
Florile dalbe. 

COLINDA 


Lang’ aeste mandre curţi 

Ler Doamne, mare Ler, 

Sunt doi meri măndri ’nflorati, 
De tulpină departati; 

Sus, mai sus la vérfurele 
Arde-mi doué luminele; 

Sus imi arde, jos imi pică 
Lac de mir mi se ridică, 

Lac de mir, păring (cadă) de vin, 
Unde sfinții se duc si vin; 
Dar in vin cine mi se scaldă, 
Scaldă-se Domnul Dumnezeu 
Căruia më "chin si eu, 

El se scaldă, băiniueşte 

Si cu mir se mirueste, 

Mi se scaldă si Jon, 

Și Ion Sânt-lon, 

El se scaldă, bainiueste 

Si cu mir se inirueste, 

Ist jupin la ei privea 

Si din gură le grăia : 
Doamne mult mă gândesc 

Si mă nădăjduesc, 

Că de când trăese 

Mult bine am facut 

Pe acest pământ. 
Fliminzii săturat-am. 

Pe cei goi imbracat-am, 
Pe cei desculți incaltat-am 
Pe cei insetati adapat-am ; 
Fantini bune am facut 

Cu apă bună de băut, 

Pe la gloduri 

Făcut-am poduri. 
Dumnezeu la el privea 

Si din gură-i cuvinta: 
Fericit ești, cai făcut bine 
Pe această lume, 

In raiu vei intra, 

La masă vei sta, 

Pahar plin vei închina, 

In veci te-i bucura. 


COLINDA 


A Cu 8 aeste “curţi, 
Domnule Doamne, 

Cu oaspeti asa de multi, 
Asa inalte minunate 


Şi de soare luminate, 

Cu zebrele pe sub stele 

De {i-i drag se cati la ele, 
Cu varful pe sub cer, 

Cu turnuri pănă la nori, 
Pe dinăuntru poleite, 

Pe dinafară zugrăvite : 

Da la mijlocul istor curţi 
Cu oaspeți asa de multi 
Intiusă-i masă frumoasă 

Cu măncare tot aleasă, 

Sus mai sus la capul mesei 
Sta un scaun daurel; 

Da pe scaun daurel 

Sede Dumnezeu ce! sfânt, 
Sfânt in cer şi pe pămînt, 
Dar mai jos la coada mesei 
Sede si domnul istor curți 
Incunjurat de oaspeti multi, 
De-a jurul imprejurul curtilor 
Te'mbătă miroazna florilor 
Si cură și apa lui Iordan 
Nu de-amu si nici de-un an. 
Domnul istor curţi se uita, 
Lui Dumnezeu se jeluea: 
Doare-mă Doamne mănile, 
Mânile şi spatele 

De boi tineri juguind, 

De cai tretini învăţindu-i. 

Pe la fini daruindu-i, 

Pe la fini de cununie, 

Mai la mari de botegiune. 

Mult stau Doamne si mă gîndesc 
Să te ‘ntrel să îndrăznesc, 

Când a fi veacul de-apoi, 

Cand sa mintni lumea cu noi, 
Sfărșenia pământului, 
Intunecimea soarelui. 

Cu bun dreptul spune-voi 

Când va fi veacul de-apoi, 

Când a bate fiu pe taică, 

Când a bate fiica pe maică, 
Frate mai mic pe cel mai mare, 
Soră mai mică pe cea mai mare, 
Atuncea-i sfârșenia pământului, 
Potopul crestinului! 

Plata none ni se știe 

Că are să ne vie 

Un pitac 

Și un colac. 

COLINDA 


Din jos despre résarit 
Voinicul impodobit 

Cu vestminte stralucite, 

La noi ne mai pomenite, 
Calare încet îmi venea 

De la tirg din Lisaveta,*) 
Unde-s sate destulate 

De la noi indepartate, 

Cu flăcăi de insurat 

Cu fete mari de măritat, 

Cu flecăi mici de holteit, 
De holteit si ostășit. 

— Ce stai voinice ne nsurat 
Ne 'nsurat, ne cununat; 
Ori fetele nu te iubesc, 

Ori părinții nu mvoesc? 

— Fetele mă iubesc, 
Părinții mă'nvoesc, 

Da sta-oiu pănăn primavară, 
Când me-a veni mindra eara, 
Că sa dus in altă fara, 
Plata noue ni se ştie 

Ca să ne vie 

Un pitac 

Și un colac. 


>. Oraşul Elisabethgrad. 


BOCET 


Moarte, moarte ce-ai facut 
Pe la ‘noi de ce-ai venit, 
Amar ne-ai ingalat, 
Gospodarul mi-ai mâncat. 
Bună casă ţi-ai făcut, 
Fără uşi fără feresti, 

In ea să mi te hodinesti; 
Nici vintul nu te-a bate 
Nici soarele nu te-a arde. 
De la cap păn la picioare 
Inimioara rău mă doare, 
De trec pe un loc 

Tot pară și foc 

Inima me cea părlită 

De străini dogorită 

De nime miluită, 

Plină de amar 

Ca Nistrul din mal în mal; 
Am remas fără sprijin 

In vai si în chin. 

CONACARIA 
Bună vremea horă frumoasă 
Bine-am găsit la asta casă 
Poftim gazdă păn'afară, 
Nu zăbovim, ne ducem eară. 
—Dar ce umblati si ce cătaţi, 
Samă noue să ne dati. 
—Noi am purces pe cringul ceriului, 
Pe semnele pămîntului, 
Pe zarea movilelor, 
Pe clipitul stelelor, 
Și-am ajuns la astă casă 
Cinstiţi boeri d-vostra. 
Am auzit caveţi în grădină 
O floricică lină mălină, 
Ea de înflorit înfloreşte, 
Da de rodit nu rodește, 
Da nici locul nui prieste, 
Ci mai mult se vestejeşte. 
Da noi dac’om lua-o 
Om duce-o și om da-o 
Tănărului nostru imparat, 
Care pe-aici sa mai primblat ; 
In grădina 'mpărătească, 
Frumos să mi-o rodească 
Acolo a inflori 
Acolo a şi rodi. 


ERTACIUNE 


Stati nuntaşi si ascultați, 
Sama bine sà luati, 


La doue trei cuvinte a noastre 


Ce le-om spune d-voastre. 
D-voastră cinstiți părinţi, 
De la Dumnezeu orinduiti, 
Spre fiii voştri căutaţi, 

La pământ ingenunchiati 
Cu inima la ertăciune 

Cu inima, la ertăciune, 

Să roagă sii ertati 

Și să-i bine cuvintati; 

Căci nu sunt fii să traiască 
Și părinţilor să nu greșască. 
Binecuvîntarea părinţilor 
Intăreşte casa, fiilor, 
Blăstemul părinţilor ` 
Risipeste casa, fiilor : 


Da-ar fi pe temelie de peatră 


O fărimă pănă ’n talpă 
De-a fi pe temelie de lut 
O fărimă pănă 'n pămînt. 
D-voastră cinstiţi părinți, 
De la Dumnezeu oranduiti, 

La aeste ml&dite priviţi, 
Toate la o parte lasati 
Greşelele lor să le uitaţi 

Ca să fie de părinţi ertati 

Si de Dumnezeu bine cuvintati 
In veci amin. 

—Și mie un pahar de vin 

Și o năframă de in, 

Ca să-mi şterg gurita de vin. 


În curând va apăre: 


1) O călătorie lu Românii din Bilhinia 
(Asia mică). 
2) O călătorie în sutele Româneşti din 


Istria. 


Preţul 1 leu. . 


